
          ประกาศองค์การบริหารส่วนตำบลสวนหลวง
เรื่อง  สอบราคาจ้างโครงการก่อสร้างถนนคอนกรีตเสริมเหล็กสายดอนทือ-บางไทร   หมู่ที่   3
                                        ตำบลสวนหลวง
***************************

                   ด้วยองค์การบริหารส่วนตำบลสวนหลวง  มีความประสงค์จะสอบราคาจ้างโครงการก่อสร้างสร้างถนนคอนกรีตเสริมเหล็กสายดอนทือ - บางไทร  หมู่ที่ 3  ตำบลสวนหลวง   โดยผิวจราจรกว้าง   5   เมตร    ระยะทางยาว  428  เมตร  (หรือพื้นที่คอนกรีตไม่น้อยกว่า  2,140 ตารางเมตร)  หนา  0.15  เมตร  ไหล่ทางหินคลุกข้างละ  0.40  เมตร  (หรือพื้นที่ไหล่ทางไม่น้อยกว่า  343  ตารางเมตร)  ตามแบบ  ท 1-01   พร้อมติดตั้งป้ายประชาสัมพันธ์โครงการแบบชั่วคราว  จำนวน  1  ป้าย  และติดตั้งป้ายประชาสัมพันธ์โครงการตามแบบมาตรฐาน จำนวน 1 ป้าย  งบประมาณตั้งไว้  เป็นเงิน  1,177,000.- บาท(หนึ่งล้านหนึ่งแสนเจ็ดหมื่นเจ็ดพันบาทถ้วน) กำหนดทำงาน แล้วเสร็จ  60  วัน  ตั้งจ่ายจากเงินจ่ายขาดสะสม 
  ราคากลางของงานก่อสร้างในการสอบราคาครั้งนี้เป็นเงิน  1,177,000.- บาท (หนึ่งล้านหนึ่งแสนเจ็ดหมื่นเจ็ดพันบาทถ้วน)   ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้นผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้


ผู้มีสิทธิเสนอราคาจะต้องมีคุณสมบัติ ดังนี้
1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว 
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินของโครงการ (ดูรายละเอียดแนบท้ายเอกสารสอบราคาจ้างเลขที่   5 /2558 )
กำหนดดูสถานที่ก่อสร้าง  ในวันที่  5  เดือนพฤศจิกายน  พ.ศ. 2557  ระหว่างเวลา  

13.00 น.ถึง  14.30 น. ณ องค์การบริหารส่วนตำบลสวนหลวง  และกำหนดรับฟังคำชี้แจงรายละเอียดเพิ่มเติม  ตามวัน เวลาเดียวกัน ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้ว จะมาเรียกร้องสิทธิกับองค์การบริหารส่วนตำบลสวนหลวงภายหลังมิได้)

กำหนดยื่นซองสอบราคาในวันที่  30  ตุลาคม  - 12  พฤศจิกายน   พ.ศ.2557  ระหว่างเวลา 08.30 น. ถึง 16.30 น. ณ  งานพัสดุ  ส่วนการคลัง  องค์การบริหารส่วนตำบลสวนหลวง   และในวันที่   13  พฤศจิกายน  2557  ณ   ศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่น  (ห้องท้องถิ่นอำเภอเฉลิมพระเกียรติ) ตั้งแต่เวลา  09.30  น. ถึงเวลา  11.00  น.                    
                 กำหนดเปิดซองสอบราคาในวันที่  14   พฤศจิกายน   2557    ณ   ตั้งแต่เวลา   10.00  น.  ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (ห้องท้องถิ่นอำเภอเฉลิมพระเกียรติ)  เป็นต้นไป
ผู้สนใจติดต่อขอซื้อเอกสารสอบราคาโครงการฯ ราคาชุดละ  1,000.-  บาท(หนึ่งพันบาทถ้วน)  ได้ที่องค์การบริหารส่วนตำบลสวนหลวง  ตั้งแต่วันที่   30  ตุลาคม -12  พฤศจิกายน  2557  ระหว่างเวลา  08.30  - 16.30  น. หรือสอบถามทางโทรศัพท์หมายเลข  0-7536-2571  ต่อ 15 และในวันเวลาราชการที่ได้กำหนดไว้  หรือ www.abtsuanluang.go.th  , www.gprocurement.go.th


ผู้ที่ไม่ซื้อเอกสารสอบราคาไม่มีสิทธิยื่นซองสอบราคา 
จึงประกาศมาเพื่อทราบโดยทั่วกัน



  
ประกาศ   ณ   วันที่   30   เดือนตุลาคม   พ.ศ. 2557
                                                                                              บุญยืน ประทุมมาศ

                                                                              ( นายบุญยืน   ประทุมมาศ )





                        นายกองค์การบริหารส่วนตำบลสวนหลวง
